וסילי סמיסלוב

וסילי וסילייביץ' סמיסלוב (ברוסית: Васи́лий Васильевич Смысло́в; 24 במרץ 1921 – 27 במרץ 2010) היה רב אמן יהודי-רוסי בשחמט, אלוף העולם בשחמט בשנים 1957–1958.

נודע כאחד מאומני המשחק הפוזיציוני בשחמט, בו מנצל השחמטאי אי דיוקים קלים של היריב והופך אותם ליתרון מצטבר ולעמדה עדיפה על לוח המשחק. סמיסלוב שלט היטב בתורת הפתיחות בשחמט ותרם חידושים ווריאנטים הן בעת משחקיו והן בניתוחים תאורטיים בספרות השחמט המקצועית. עם זאת גילה לעיתים משחק הרפתקני ומבריק, תוך ביצוע עקבי ונקי משגיאות. הוא חבר בהיכל התהילה העולמי של השחמט .

== חייו ==
וסילי סמיסלוב נולד במוסקבה. הוא גילה את משחק השחמט בגיל 6 וחצי ובגיל 14 החל להשתתף בתחרויות לבני גילו. בגיל 16 זכה בתחרות כלל ארצית חשובה לנוער, ובגיל 17 היה אלוף מוסקבה כשהוא מותיר אחריו רבי אמנים ידועים כיודוביץ, אנדור לילינטל ופאנוב.

בשנת 1940 השתתף לראשונה באליפות ברית המועצות וסיים במקום השלישי, לאחר שבמרבית התחרות הוביל במקום הראשון.

בשנת 1941 זכה בדרגת רב אמן, ובשנים הבאות זכה בתחרויות חשובות, ובאחרות הגיע למקומות גבוהים.

בשנת 1948 השתתף בתחרות על אליפות העולם אליה הוזמנו ששת השחמטאים הטובים ביותר: שמואל רשבסקי, מקס אויבה, פאול קרס, סמיסלוב, מיכאל בוטביניק וראובן פיין.
פיין ויתר על זכותו ולא השתתף. סמיסלוב הגיע במקום השני לאחר בוטביניק.

ב-1953 ניצח בתחרות המועמדים באופן מוחץ, אשר הקנה לו את זכות ההתמודדות בדו-קרב על הכתר העולמי. הדו-קרב הסתיים בתיקו 12-12 ועל פי התקנון נשאר בוטביניק אלוף העולם.

בשנת 1956 שוב ניצח סמיסלוב בתחרות המועמדים שנערכה באמסטרדם. הוא גבר על רבי האמנים קרס וגלר, ועלה שוב לדו-קרב על הכתר.

הפעם ניצח סמיסלוב את בוטביניק 12.5-9.5 והוכתר כאלוף העולם.

בשנת 1958 נערך שוב דו-קרב הכתר בין בוטביניק וסמיסלוב, אך הפעם הייתה ידו של בוטביניק על העליונה.

בשנת 1964 הגיע לישראל יחד עם נבחרת ברית המועצות שהשתתפה באולימפיאדת השחמט בתל אביב והוכתרה לבסוף כמנצחת. ב-1989 ביקר שוב בישראל.

סמיסלוב השתתף וניצח בתחרויות רבות ויצג את ארצו באולימפיאדות שחמט אחדות.
בשנת 1991 הוא ניצח באליפות העולם לוותיקים.
בשנת 2001 השתתף בתחרות באמסטרדם ומאז לא שיחק עוד בתחרויות רשמיות, בעיקר בגלל ראייתו הגרועה.

הוא כתב ספרי שחמט אחדים ונודע כמומחה לאטיודים (מצבי סיום משחק) בשחמט, בהם נדרש דיוק רב בביצוע.

==דו-קרבות==
{| class="wikitable sortable"
! שנה !! מיקום !! המתמודד השני !! class="unsortable" colspan="2" | תוצאה
|-
||1954 || מוסקבה|| מיכאל בוטביניק || 12 מ-24||הפסד, סגן אלוף העולם
|-
||1957 || מוסקבה|| מיכאל בוטביניק || 12.5 מ-22||ניצחון, אלוף העולם
|-
||1958 || מוסקבה|| מיכאל בוטביניק || 10.5 מ-23||הפסד תואר אלוף העולם
|-
|1965 || מוסקבה || יפים גלר || 2.5 מ-8 || הפסד
|-
|1971 ||פורטורוז || לאיוש פורטיש || 3 מ-6|| תיקו
|-
|1983 ||וולדן || רוברט הובנר || 7 מ-14|| תיקו
|-
|1983 ||לונדון || זולטאן ריבלי || 6.5 מ-11|| ניצחון
|-
|1984 ||ווילנה || גארי קספרוב ||8.5 מ-13|| הפסד
|-
|}

== הופעות באולימפיאדות השחמט ==

סמיסלוב ייצג 9 פעמים את ברית המועצות באולימפיאדות השחמט.

{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || נקודות|| תוצאות|| %|| מקום
|-
| 1952||2|| 10.5 מ-13||8+ 5= 0-||80.8|| 1 קבוצתי, 1 אישי
|-
| 1954||2||| 9 מ-12||6+ 6= 0-||75|| 1 קבוצתי, 3 אישי
|-
| 1956||2 ||8.5 מ-13||5+ 7= 1-||65.4|| 1 קבוצתי
|-
| 1958||2 ||9.5 מ-12||7+ 5= 0-||79.2|| 1 קבוצתי, 2 אישי
|-
| 1960||1 עת ||11.5 מ-13||10+ 3= 0-||88.5|| 1 קבוצתי, 1 אישי
|-
| 1964||3 ||11 מ-13||10+ 2= 1-||84.6|| 1 קבוצתי, 1 אישי
|-
| 1968||2 עת ||11 מ-12||10+ 2= 0-||91.7|| 1 קבוצתי, 1 אישי
|-
| 1970||1 עת ||8 מ-11||5+ 6= 0-||72.7|| 1 קבוצתי, 3 אישי
|-
| 1972||3 ||11 מ-14||8+ 6= 0-||78.6|| 1 קבוצתי, 2 אישי
|-
|}

==משחקים מנותחים==
=== וסילי סמיסלוב - מוסקבה 1945 ===

לפרש ב-ג3, אמר נימצוביץ', יש מחויבות - מרגע שהיריב מאפשר זאת, להתמקם ב-ד5. לסמיסלוב יש פרש ב-ג3 והוא אכן עושה כל מאמץ להתמודד עם ההגנה הכבדה של השחור על ערוגה ד5. מרגע שסמיסלוב מוצא דרך להיפטר מהמגינים הוא שותל את הפרש ב-ד5, מייצב את מרכז הלוח ואז מרכז את מאמציו באגף המלך, ופותח בהתקפה חזקה שם.

=== - וסילי סמיסלוב מוסקבה 1946 ===

במשחק זה משחקים הרגלים תפקיד חשוב כאשר הם מתקדמים בשני האגפים ומאיימים פעם אחר פעם אחר כלי הלבן וחוסמים את המקומות בהם יוכלו להתמקם. בסיום המשחק, הרץ השחור נע בשטח הלבן ומכה את הרגלים באגף המלכה.

=== וסילי סמיסלוב - חרונינגן 1946 ===

המשחק מוצג פעמיים:

א. המשחק כולו כאשר ניתן לראות אותו בצורה רציפה, או לעצור מדי פעם ולקרוא את ההערות למשחק זה. 

ב. המשחק מוצג מסע אחר מסע עם הערות מפורטות ברמה בסיסית יותר כך שניתן לעקוב אחר הרעיונות של שני השחקנים. המשחק מדגים היטב עקרונות של פיתוח מסודר של הכלים. 

#המשחק מופיע בספרו של סמיסלוב "Smyslov - 125 Selected Games", בהוצאת פרגמון. תרגם מרוסית Kenneth Neat . משחק מספר 14 בעמוד 43.
#המשחק מופיע בספרו של סמיסלוב Smyslov, Vasily - My Best Games of Chess 1935-1957 Vol. 1 משחק 23 בעמוד 54.

=== לבן: וסילי סמיסלוב שחור: שמואל רשבסקי האג 1948 ===

במשחק זה מקבל סמיסלוב אחיזה חזקה במרכז הלוח כמעט מתחילת המשחק. הוא מחזק את אחיזתו מסע אחר מסע עד שיריבו מחליש את אחיזתו באחד הרגלים וזה נופל. מרגע שסמיסלוב ביתרון של רגלי הוא מעביר את המשחק במהירות לשלב הסיום. סיום רגלים וצריח שאותו הוא משחק בצורה מושלמת.

לאחר המסע ה-37 של השחור האסטרטגיה של סמיסלוב לשלב הסיום היא להעמיד את הצריח ב-א7 משם הוא ישלוט על השורה השביעית ובו זמנית יפקח עין על הרגלי החופשי של השחור. המלך הלבן יתקדם בהדרגה עד ל-ז6 ומשם יוכל לסלק את הרגלים השחורים באגף המלך.

=== לבן: טיגראן פטרוסיאן שחור: וסילי סמיסלוב מוסקבה 1961 ===

פטרוסיאן מוצא דרך מקורית לפרוץ לשטח יריבו. הוא מבצע שלושה מסעים תוקפניים עם המלכה ובכך מאלץ את יריבו להזיז רגלים ששומרים על המלך השחור. המשימה האחרונה היא להסיט את המלכה השחורה וזאת הוא עושה על ידי הקרבת רץ. לאחר מכן התקפת הלבן היא מכרעת.<ref></ref>

==הצגת המשחק מסע אחר מסע כולל הערות ==
המשחק ממחיש את הניצול המיידי של ההתקפה המוקדמת מדי שעשה יריבו של אלוף העולם לשעבר. המסע השביעי ...ב-5, שנראה כמסע טבעי, משמש את הלבן כבסיס לתחילת התקפה שנמשכת עד לסיום המהיר של המשחק.

== לקריאה נוספת ==
* גארי קספרוב, על קודמי הגדולים כרך שני, עמ' 274–399, מקור תקשורת, 2008.

== קישורים חיצוניים ==

* 
* 
* [http://www.wtharvey.com/smys.html תחבולות של וסילי סמיסלוב], wtharvey.com

==משחקים מוסברים (באנגלית) == 
=== 1935 ===
* [https://www.youtube.com/watch?v=N8VN_fUqVt4 גרסימוב (K Gerasimov) מול וסילי סמיסלוב], 1935, They Called Him "The Hand"
=== 1945 ===
* [https://www.youtube.com/watch?v=Wz-sTBred8o וסילי סמיסלוב מול רודקובסקי (Iosif Rudakovsky)], 6.1945, Knights are Made for Outposts! Smyslov's Positional Masterpiece

=== 1959 ===
* [https://www.youtube.com/watch?v=GxVr7nN7EzQ מיכאל טל מול וסילי סמיסלוב], 18.9.1959, Smyslov Hoped This Game Wouldn't Become Famous Tal Had Other Plans
* [https://www.youtube.com/watch?v=4G0fQEwGmWQ טיגראן פטרוסיאן מול וסילי סמיסלוב], 6.10.1959, Just A Boring Game Between Petrosian and Smyslov... Or is it?
* [https://www.youtube.com/watch?v=FQ4wx3-1YJc מיכאל טל מול וסילי סמיסלוב], 18.10.1959, Mikhail Tal goes All Pirate On Smyslov Meet The Pirate Of Latvia
* [https://www.youtube.com/watch?v=VGVJ-DNdU6A וסילי סמיסלוב מול סבטוזר גליגוריץ'], 25.10.1959, 2,000 Spectators Roared When Smyslov Stopped The Clock - The Soviets Are in Shock

=== 1965 ===
* [https://www.youtube.com/watch?v=78kOAWunrMs בובי פישר מול וסילי סמיסלוב], 26.8.1965 ,Fischer Crushes Smyslov via Telex Machine!

===1970===
==== התחרות הבין-אזורית בפאלמה דה מיורקה שבספרד ====
פישר ניצח עם 18.5/23 (חמישה עשר ניצחונות, שבע תוצאות תיקו והפסד בודד), שלוש וחצי נקודות לפני המקום השני.
* [https://www.youtube.com/watch?v=yHzlY8nxkXo בובי פישר מול וסילי סמיסלוב, 10.11.1970],Stronger Than Logic Smyslov vs Fischer Palma de Mallorca Interzonal (1970)

==הערות שוליים==

קטגוריה:יהודים אלופי עולם בשחמט
קטגוריה:שחמטאים יהודים סובייטים
קטגוריה:מקבלי עיטור לנין
קטגוריה:מחברי ספרי שחמט יהודים
קטגוריה:אישים הקבורים בבית העלמין נובודוויצ'יה
קטגוריה:רבי-אמנים רוסים
קטגוריה:רבי-אמנים יהודים
קטגוריה:רוסים שנולדו ב-1921
קטגוריה:רוסים שנפטרו ב-2010